Միայն շա˜տ կարևոր մի հավելում, ինչ լեզու էլ սովորեք, օտար հեղինակների որ ստեղծագործությունն էլ հավանեք ու գնահատեք, մի´ կտրվեք հայրենի արմատներից` լեզվից, գրականությունից: Այստեղ է Հայոց Ոգեղենության ու Հերոսական Հոգեվիճակի բանալին: Այսօր դրսից թելադրվող բոլոր հոսանքներն անուղղակիորեն, բայց շատ որոշակի ուղղորդ ված են սրանց դեմ: Իսկ նորություն սիրող երիտասարդները կարող են տուրք տալ դրանց: Բայց վստահ եմ` խելամիտները կսովորեն բազում լեզուներ, կգնահատեն օտարի մշակույթն ու առավել կսիրեն այն խորախորհուրդ մշակույթը, որն ամբարել ու համայն աշխարհին է մատակարարել Հայը: Այս ամբողջը ձերն է: Դո´ւք եք պահպանելու: Վստահ եմ, որ կպահպանեք: Եթե այսօր ձեզնից շատերն են սիրով հետևում «Ապրելու բանաձև» ռադիոհաղորդումներին ու հետևում նույնանուն մատենաշարի հատորների հրատարակությանը, ուրեմն դեռևս արթուն է Հայի հերոսական ոգին: Այն Ոգին, որով մեր քչաքանակ ազատամարտիկները հաղթեցին բազմաքանակ թշնամուն...